**Правила**

**за попълване на квотата за София за**

**участие в националните турнири по информатика, валидни за състезателен сезон 2024-2025 г.**

# Общи правила

1. Квотата за София се разпределя по състезателни групи в съотношение

A:B:C:D:E = 3:5:8:5:7. Броят места в групите стандартно се закръглява до цяло число, като при необходимост общият брой места в групите се балансира до квотата за сметка на най-многобройната група.

1. Местата в квотата се разпределят по групи в съотношението от т. 1. В турнира за група E цялата квота за групата се попълва от най-добре класираните участници в група E в подборно състезание. За останалите групи 40% от квотата по групи (стандартно закръглени до цяло) се попълват със състезатели в челото на класацията им по състезателен рейтинг за съответната група, а останалите места в квотата по групи се попълват с най-добре класирани участници в съответната група в подборно състезание.
2. За групите A и В в Пролетни състезания по информатика цялата квота се попълват със състезатели в челото на класацията им по състезателен рейтинг за съответната група, а за групи C, D и Е в Пролетни състезания по информатика 40% от квотата по групи (стандартно закръглени до цяло) се попълват със състезатели в челото на класацията им по състезателен рейтинг за съответната група, а останалите места в квотата по групи се попълват с най-добре класирани участници в съответната група в подборно състезание.
3. Подборно състезание за Националния есенен турнир е есенното издание на Откритото първенство на София по информатика, а за Пролетни състезания по информатика – пролетното издание на Откритото първенство на София по информатика.
4. За Националния летен турнир по информатика цялата квота по групи се попълва от състезатели в челото на класацията им по състезателен рейтинг за съответната група. **Определяне на рейтинга на състезателите**
5. За определяне на рейтинга на състезател се отчита представянето му в следните състезания:
   * Открито първенство на София по информатика – есенно издание: - Национален есенен турнир по информатика;
   * Общински кръг на Националната олимпиада по информатика;
   * Областен кръг на Националната олимпиада по информатика;
   * Национален кръг на Националната олимпиада по информатика;
   * Открито първенство на София по информатика – пролетно издание (само за групи

C, D и Е);

* + Пролетни състезания по информатика; - Национален летен турнир по информатика.

1. За всяко състезание, в което е участвал състезателят, се определя коефициент на представянето му, като отношение на получените от състезателя точки и средноаритметичното от точките на първите пет състезатели в неговата състезателна група. За състезания, в които не е участвал, състезателят получава автоматично коефициент на представяне 0 (нула).
2. Ако някое състезание по т. 6 не се проведе, всички състезатели получават за него автоматично коефициент на представяне 0 (нула).
3. Рейтингът на състезателя е сума от трите най-добри коефициента на представяне в хронологично последните шест проведени състезания от т. 6.
4. Поддържа се обща за всички състезателни групи класация на състезателите по рейтинг. При необходимост от нея се правят извадки по състезателни групи, в които състезателите попадат според групата, в която се състезават в момента.
5. След всяко проведено състезание по т. 6 класацията по рейтинг на състезателите се преизчислява.

# Попълване на квотата

1. За попълване на 40% от квотата по т. 2 и т. 3 се използва състоянието на класацията по рейтинг преди провеждане на съответното подборно състезание. Състезатели, попаднали в квотата по рейтинг, се изключват от по-нататъшни разглеждания на класиранията в подборното състезание.
2. За онази част от квотата по групи по т. 2 и т. 3, която се попълва чрез резултат от подборно състезание, участват състезатели с ненулев резултат в подборното състезание.
3. Останали незапълнени места след действията по т. 13 се прехвърлят към местата в други състезателни групи при спазване на пропорции за разделянето им от т. 1.
4. Резервираните места за момичета в т.2 се запълват с първите 4 състезателки от групи A и B в началото на рейтинга, невключени в отбора, определен от предходните точки.
5. За попълване на квотата за Националния летен турнир се използва състоянието на класацията по рейтинг преди провеждане на този турнир.
6. Ако състезател откаже участие в предстоящ национален турнир, неговото място в квотата се попълва от следващия невключен в квотата от класацията в подборното състезание и при спазване на ограничението за ненулев резултат от т. 13. При изчерпване на състезатели с ненулев резултат в подборното състезание, а и когато за националния турнир не се провежда подборно състезание, местата на отказалите се състезатели се попълват със следващите от класацията по рейтинг.

# Решаване на спорни и неуредени въпроси

18. Спорни или неуредени въпроси се решават от старши експерта по информатика и информационни технологии в РУО – София-град.

**Приложение към правилата**

**Разпределение**

**на квотата за София за националните състезания по информатика за сезон 2024-2025 г.**

|  |  |  |  |  |  |  |
| --- | --- | --- | --- | --- | --- | --- |
| Турнир | Квота за  София |  | Разпределение по групи брой  (бр. от подбор - бр. по рейтинг) | | |  |
| A | B | C | D | E |
| Пролетни състезания по информатика (Шумен) | 95 | 10  (0-10) | 17  (0-17) | 27  (16-11) | 17  (10-7) | 24  (14-10) |
| Национален летен (Пловдив) | 100 | 11 | 18 | 29 | 18 | 24 |
|  |  | (0-11) | (0-18) | (0-29) | (0-18) | (0-24) |